
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 410 

19 Αυγούστου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση αναστολής χορήγησης οικοδομικών αδει¬ 
ών στην περιοχή του ορεινού όγκου του Υμητ¬ 
τού. 1 

Αναστολή χορήγησης οικοδομικών αδειών και 
εκτέλεσης οικοδομικών εργασιών στην περι¬ 
οχή Υγροτόπου Μουστού - Παράλιου Άστρους 

(Ν. Αρκαδίας). 2 

Τροποποίηση του εγκεκριμένου ρυμοτομικού σχεδί¬ 
ου του Δήμου Θεσσαλονίκης (Ν. Θεσσαλονίκης). 3 
Έγκριση τροποποίησης στο Ο.Τ./Κ.Χ. 1445δ του ρυ¬ 


μοτομικού σχεδίου πόλης Πατρών (Δ. Πατρέων/ 
Ν. Αχαίας) της περιοχής «Αγυιάς», λόγω άρσης 


απαλλοτρίωσης». 4 

ΑΠΟΦΑΣΕΙ Σ 

Αριθμ. 33229 (1) 


Παράταση αναστολής χορήγησης οικοδομικών αδειών 
στην περιοχή του ορεινού όγκου του Υμηττού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 6 του ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασίας φυσικού και δομημένου 
περιβάλλοντος και άλλες διατάξεις» (Α' 162). 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(Α' 98). 


3. Την υπ’ αριθμ. 1/συν. 20η/29.7.2009 γνωμοδότηση της 
Εκτελεστικής Επιτροπής του Οργανισμού Αθήνας. 

4. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
των οικείων Ο.Τ.Α., αποφασίζουμε: 

1. Παρατείνεται για έξι (6) μήνες ακόμη η χορήγη¬ 
ση οικοδομικών αδειών στην περιοχή ισχύος του από 
31.8.1978 π.δ/τος «Περί καθορισμού ζωνών ρυθμίσεως και 
προστασίας της περιοχής του όρους Υμηττού» (Δ' 544), 
στην οποία έχει επιβληθεί αναστολή με τις υπ’ αριθμ. 
15508/9.4.2008 (ΦΕΚ 153/τ.Α.Α.Π./2008) και 55895/22.12.2008 
(ΦΕΚ 615/τ.Α.Α.Π/2008) αποφάσεις του Υπουργού Περι¬ 
βάλλοντος Χωροταξίας και Δημοσίων Έργων, όπως η 
περιοχή φαίνεται στο διάγραμμα που συνοδεύει την 
παραπάνω αρχική απόφαση περί αναστολής. 

2. Από την παραπάνω αναστολή εξαιρείται η χορή¬ 
γηση οικοδομικών αδειών για κοινωφελείς εγκαταστά¬ 
σεις: εγκαταστάσεις αθλητισμού, πολιτισμού, υγείας 
και εκπαίδευσης που έχουν ήδη την έγκριση χωροθέ- 
τησής τους από τους αρμόδιους φορείς, καθώς και η 
αναθεώρηση νομίμως εκδοθέντων οικοδομικών αδειών 
χωρίς αύξηση του συντελεστή δόμησης, του ποσοστού 
κάλυψης και του όγκου και εφόσον έχουν την έγκριση 
της αρμόδιας δασικής υπηρεσίας, του Υπουργείου Πο¬ 
λιτισμού και του Οργανισμού Αθήνας. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2009 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. 33634 (2) 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών στην περιοχή Υγροτόπου 
Μουστού - Παράλιου Αστρους (Ν. Αρκαδίας). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 6 του ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασίας φυσικού και δομημένου 
περιβάλλοντος και άλλες διατάξεις» (Α' 162). 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την επιστημονική μελέτη «Ειδική Περιβαλλοντική 
Μελέτη όρους Πάρνωνα - Υγροτόπου Μουστού», που 
εγκρίθηκε με την υπ’ αριθμ. 81516/968/25.2.2000 απόφαση 
του Γενικού Διευθυντή Περιβάλλοντος του Υπουργείου 
Περιβάλλοντος, Χωροταξίας και Δημοσίων'Εργων. 

4. Το υπ’ αριθμ. 11282/2064/14.7.2009 έγγραφο της Δι¬ 
εύθυνσης Περιβαλλοντικού Σχεδιασμού - Τμήμα Διαχεί¬ 
ρισης Φυσικού Περιβάλλοντος του ΥΠΕΧΩΔΕ. 


5. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
των οικείων Ο.Τ.Α., αποφασίζουμε: 

1. Αναστέλλεται για ένα (1) ακόμη χρόνο η χορήγηση 
οικοδομικών αδειών και η εκτέλεση οικοδομικών ερ¬ 
γασιών σε τμήμα της περιοχής χωρικής αρμοδιότητας 
του Φορέα Διαχείρισης όρους Πάρνωνα - Υγρότοπου 
Μουστού, στην οποία έχει επιβληθεί αναστολή με τις 
υπ’ αριθμ. 4529/21.2.2007 (ΦΕΚ 76 τ.Α.Α.Π./2.3.2007) και 
29381/4.7.2008 (ΦΕΚ 300 τ.Α.Α.Π./16.7.2008) αποφάσεις 
του Υπουργού Περιβάλλοντος Χωροταξίας και Δημοσί- 
ων'Εργων, όπως η περιοχή αυτή φαίνεται στο διάγραμ¬ 
μα που συνοδεύει την παραπάνω απόφαση της αρχικής 
αναστολής και τα όρια της περιγράφονται στην παρ. 2 
της ίδιας παραπάνω αρχικής απόφασης. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2009 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

Αριθμ. 32527 (3) 

Τροποποίηση του εγκεκριμένου ρυμοτομικού σχεδίου 
του Δήμου Θεσσαλονίκης (Ν. Θεσσαλονίκης). 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 1, 2, 6,10) και 154 
του Κώδικα Βασικής Πολεοδομικής Νομοθεσίας (Κ.Β.Π.Ν) 
που κυρώθηκε με το άρθρο πρώτο του από 14.7./27.7.1999 
π.δ/τος (Δ' 580). 

2. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα κυβερνητικά όργανα», που κυρώ¬ 
θηκε με το άρθρο πρώτο του π.δ/τος 63/2005 (Α' 98). 

3. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουρ¬ 
γού Περιβάλλοντος, Χωροταξίας και Δημοσίων Έργων 
στους Υφυπουργούς Περιβάλλοντος, Χωροταξίας και 
Δημοσίων Έργων» (Β' 2210). 

4. Τις υπ’ αριθμ. 196/2006 και 3316/2006 αποφάσεις του 
Διοικητικού Εφετείου Θεσσαλονίκης, καθώς και την υπ’ 
αριθμ. 912/2006 απόφαση του Διοικητικού Πρωτοδικείου 
Θεσσαλονίκης. 

5. Τ ις υπ’ αριθμ. 1007/2008 και 2312/2008 γνωμοδοτήσεις 
του Δημοτικού Συμβουλίου του Δήμου Θεσσαλονίκης. 

6. Το από 26.6.2008 πρακτικό καταλληλότητας και 
επιλογής χώρου για την ανέγερση του 45ου δημοτικού 
σχολείου Θεσσαλονίκης. 


7. Τις υπ’ αριθμ. 182/2008 και 71/2009 γνωμοδοτήσεις 
του Κεντρικού Συμβουλίου Χωροταξίας Οικισμού και 
Περιβάλλοντος. 

8. Το γεγονός ότι για τη συντέλεση της απαλλοτρίω¬ 
σης έχουν δεσμευθεί οι αναγκαίες πιστώσεις σε βάρος 
του έργου 2004 ΣΕ 04760001 της ΣΑΕ 047/6 μετά την 
υπ’ αριθμ. 137668/ΣΤ1/3.12.2007 απόφαση του Υπουργού 
Παιδείας, αποφασίζουμε: 

1. Εγκρίνεται η τροποποίηση του εγκεκριμένου ρυ¬ 
μοτομικού σχεδίου του Δήμου Θεσσαλονίκης (Ν. Θεσ¬ 
σαλονίκης) και ειδικότερα με τον επανακαθορισμό του 
τμήματος με στοιχεία ΑΒΓΔΕΖΗΘΙΚΛΑ του οικοδομικού 
τετραγώνου που περικλείεται από τις οδούς Ολυμπι- 
άδος - Σοφοκλέους - Αντιπάτρου - Αγ. Νικολάου ως 
χώρου δημοτικού σχολείου, όπως φαίνεται στο σχετικό 
πρωτότυπο διάγραμμα σε κλίμακα 1:500, που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών του ΥΠΕΧΩΔΕ με την υπ’ αριθμ. 32527/2009 
πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. 10790, 8678/09 (4) 

Έγκριση τροποποίησης στο Ο.Τ./Κ.Χ. 14455 του ρυμοτο¬ 
μικού σχεδίου πόλης Πατρών (Δ. Πατρέων/Ν. Αχαι¬ 
ός) της περιοχής «Αγυιάς», λόγω άρσης απαλλοτρί¬ 
ωσης». 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις δ/ξεις του ν. δ/τος της 17.7.1923, όπως μεταγενέ¬ 
στερα τροποποιήθηκαν - συμπληρώθηκαν και ειδικότε¬ 
ρα τα άρθρα 1, 2, 3, 9,11, 21, 29 και 70 αυτού. 

2. Τις δ/ξεις του κεφ. II του π.δ./3.4.1929 που διατηρή¬ 
θηκαν σε ισχύ με το άρθρ. 31, παρ.3, του ν. 1557/1985. 

3. Την Εγκ. 43511/161/55/13.6.1988 του ΥΠΕΧΩΔΕ. 

4. Τις δ/ξεις των παρ. 4 και 6 του άρθρ. 11, του 
ν. 2882/2001 (ΦΕΚ 17α/6.2.2001), σε συνδυασμό με τη δ/ξη 
της παρ. 1γ, του άρθρου 1, του ν. 2985/2002. 

5. Τις δ/ξεις των παρ. 1β και 4, του άρθρου 10 του 
ν. 3044/2002 (ΦΕΚ 197Α), περί άσκησης πολεοδομικών 
αρμοδιοτήτων. 

6. Τις δ/ξεις της παρ. 5, του άρθρου 11, του ν. 3212/2003 
(ΦΕΚ 308Δ731.12.2003). 

7. Την υπ’ αριθμ. 3284/1986 απόφαση του ΣτΕ και την 
υπ’ αριθμ. 29454/21.7.2003 εγκύκλιο του ΥΠΕΧΩΔΕ. 

8. Την υπ’ αριθμ. 6/18894/5.5.2006 νεότερη εγκύκλιο 
επίσης του ΥΠΕΧΩΔΕ. 

9. Το από 15.4.1972 (ΦΕΚ 97Δ'/3.5.1972) π.δ/γμα ένταξης 
της περιοχής στο σχέδιο πόλης. 

10. Οι από 22.9.2008 και 5.11.2008 αιτήσεις των Ανδρέα - 
Μαρίας Ηλιοπούλου και Βασίλη - Διαμάντω Ηλιοπούλου, 
με τη συνοδευτική πρόταση τροποποίησης. 

11. Οι υπ’ αριθμ. 68/2008 και 392/2007 αποφάσεις Πρω¬ 
τοδικείου Πατρών. 

12. Το υπ’ αριθμ. 14111/2008 έγγραφό μας προς το Δήμο 
Πατρέων. 

13. Την από 27.3.2009 αίτηση των Μαρίας Τσουκαλά 
και Ανδρέα Ηλιοπούλου. 

14. Η υπ’ αριθμ. 4793/2009 εισήγηση της Δ/νσης Πολεο¬ 
δομίας προς το ΣΧΟΠ Ν. Αχάΐας, με την οποία αποδίδε¬ 
ται μεν οικοδομήσιμο το ακίνητο, πλην όμως διαφορο¬ 
ποιείται της πρότασης των ιδιοκτητών και περιγράφεται 
στο συνοδευτικό της τοπογραφικό διάγραμμα. 


15. Το υπ’ αριθμ. 5140/1.4.2009 έγγραφό μας προς τους 
ενδιαφερομένους. 

16. Το υπ’ αριθμ. 5/27.4.2009 θέμα 4ο πρακτικό ΣΧΟΠ 
Ν. Αχάΐας με το οποίο αναβλήθηκε η υπόθεση για να 
παραβρεθούν οι ενδιαφερόμενοι. 

17. Το υπ’ αριθμ. 6/29.5.2009 θέμα 11ο πρακτικό ΣΧΟΠ Ν. 
Αχάΐας με το οποίο αναβλήθηκε η υπόθεση για να γίνει 
απάντηση - τοποθέτηση από το Δήμο Πατρέων. 

18. Το υπ’ αριθμ. 7/26.6.2009 θέμα 4ο πρακτικό ΣΧΟΠ 
Ν. Αχάΐας με το οποίο γνωμοδότησε ομόφωνα υπέρ της 
τροποποίησης ως η εισήγηση, λόγω του ότι ο Δήμος 
Πατρέων δεν εξέφρασε άποψη στο υπ’ αριθμ. 14111/2008 
έγγραφό μας μέσα στην προθεσμία που είχε τεθεί. 

Επειδή: 

• Η παρούσα τροποποίηση γίνεται σε εκτέλεση των υπ’ 
αριθμ. 392/2007 και 68/2008 αποφάσεων Δ/κου Πρωτο¬ 
δικείου Πατρών, που αφορά στην άρση απαλλοτρίωσης 
των ακινήτων ιδιοκτησίας Ανδρέα - Μαρίας Ηλιοπούλου 
και Βασίλη - Διαμάντω Ηλιοπούλου στο Ο.Τ./Κ.Χ. 1445δ 
του ρυμοτομικού σχεδίου πόλης περιοχής «Αγυιάς». 

• Συντρέχουν οι νόμιμες προϋποθέσεις της παρ. 4 του 
άρθρου 10 του ν. 3044/2002 και της σχετικής (8) εγκυκλί¬ 
ου, περί«... προώθησης (με νομαρχιακή απόφαση) όλως 
εντοπισμένων τροποποιήσεων, όπως είναι αυτές που 
γίνονται σε συμμόρφωση δικαστικής απόφασης άρσης 
της ρυμοτομικής απαλλοτρίωσης...», αποφασίζουμε: 

Εγκρίνεται η συνημμένη τροποποίηση του σχεδίου 
πόλης Πατρών περιοχής «Αγυίας», που συνίσταται στο 
μερικό αποχαρακτηρισμό κοινόχρηστου χώρου ιδιοκτη¬ 
σίας Ανδρέα - Μαρίας Ηλιοπούλου και Βασίλη - Διαμά- 
ντω Ηλιοπούλου στο Ο.Τ./Κ.Χ. 1445δ, όπως απεικονίζεται 
στο συνοδευτικό τοπογραφικό διάγραμμα κλ. 1/200. 

Από τις δ/ξεις της παρούσης δεν προκαλείται δαπάνη 
σε βάρος του κρατικού προϋπολογισμού, ούτε αυτού 
του αρμόδιου ΟΤΑ. 

Η απόφαση αυτή με το συνοδευτικό της διάγραμμα να 
δημοσιευθεί στην Εφημερίδα της Κυβερνήσεως, οπότε 
και αρχίζει η ισχύς της. 

Πάτρα, 28 Ιουλίου 2009 
Ο Νομάρχης 

ΔΗΜΗΤΡΗΣ ΚΑΤΣΙΚΟΠΟΥΛΟΣ 

